รัฐบาลไทย-ข่าวทำเนียบรัฐบาล-เลขาธิการ คปภ. กล่าวเปิดงาน CLMVT Professional Development in Non-life Insurance พร้อมย้ำนโยบายบูรณาการเชื่อมอาเซียนเพื่อเพิ่มความแข็งแกร่งให้กับอุตสาหกรรมประกันภัยในภูมิภาค
วันพฤหัสบดีที่ 14 มีนาคม 2562
เลขาธิการ คปภ. กล่าวเปิดงาน CLMVT Professional Development in Non-life Insurance พร้อมย้ํานโยบายบูรณาการเชื่อมอาเซียนเพื่อเพิ่มความแข็งแกร่งให้กับอุตสาหกรรมประกันภัยในภูมิภาค
เลขาธิการ คปภ. กล่าวเปิดหลักสูตร CLMVT Professional Development in Non-life Insurance ในวันที่ 4 มีนาคม 2562 ซึ่งจัดขึ้นโดย สถาบัน Asian Institute of Technology ร่วมกับบริษัท ไทยรับประกันภัยต่อ เป็นครั้งที่ 2
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) กล่าวเปิดหลักสูตร CLMVT Professional Development in Non-life Insurance ในวันที่ 4 มีนาคม 2562 ซึ่งจัดขึ้นโดย สถาบัน Asian Institute of Technology ร่วมกับบริษัท ไทยรับประกันภัยต่อ เป็นครั้งที่ 2 มีวัตถุประสงค์เพื่อเป็นเวทีแลกเปลี่ยนความคิดเห็นและประสบการณ์ หลักการพื้นฐานของประกันภัย เทคนิค และตลาดธุรกิจประกันภัยของกลุ่มประเทศ CLMVT โดยผู้เข้ารับการอบรมประกอบไปด้วย ผู้แทนจากบริษัทประกันภัยใน สาธารณรัฐแห่งสหภาพเมียนมา เวียดนาม กัมพูชา และไทย รวมทั้งสิ้น 16 ท่าน เข้าร่วมเรียนรู้และพัฒนาความสามารถ เพื่อเป็นแนวทางในการพัฒนาการทํางานให้ประสบความสําเร็จ และมีความเป็นเลิศในตลาดประกันภัยของประเทศ CLMVT
โดย เลขาธิการ คปภ. ได้บรรยายให้ความรู้ผู้เข้าร่วมหลักสูตรในเรื่องอํานาจหน้าที่ แนวทาง และนโยบายการกํากับธุรกิจประกันภัยในประเทศไทย โดยสํานักงาน คปภ. มีแผนยุทธ์ศาสตร์ E.F.FE.C.T. ที่กําหนดไว้เพื่อให้การกํากับและส่งเสริมธุรกิจประกันภัยเป็นไปได้อย่างครบถ้วน มีประสิทธิภาพ และยุติธรรมแก่ทุกภาคส่วน กล่าวคือ
E: Proactively educating the public and product developing คือ การให้ความรู้เชิงรุกต่อสาธารณชน ตลอดจนส่งเสริมการพัฒนาผลิตภัณฑ์ประกันภัย เพื่อเพิ่มสภาพคล่องของตลาดและเสริมสร้างความน่าเชื่อถือและเสถียรภาพให้ระบบประกันภัยของประเทศ
F: Modify and improve upon the fundamentals คือ การพัฒนามาตรฐานการปฏิบัติงานและระบบงานเพื่อให้การปฏิบัติภารกิจมีความรวดเร็วคุ้มค่าและเอื้อต่อการเปลี่ยนผ่านบทบาท การบริหารจัดการภายในองค์กร
FE: Foster expansion of strategic alliance network to promote industry growth and increase market fluidity คือ การสร้างและขยายเครือข่ายพันธมิตรและส่งเสริมภาคอุตสาหกรรมประกันภัย เพื่อเพิ่มอัตราการเติบโตและสภาพคล่องของภาคอุตสาหกรรม
C: Ensure the proper market conduct to enhance the industry’s credibility and stability คือ การพัฒนาระบบการกํากับและตรวจสอบด้านเสถียรภาพ พฤติกรรมการปฏิบัติและการคุ้มครองสิทธิประโยชน์ประชาชนด้านการประกันภัย เพื่อสร้างความเชื่อมั่นของสาธารณชนต่อระบบประกันภัย
T: Using the advancement of techniques and information technology to increase the public knowledge in utilizing insurances to manage risk and maintain stability คือ การพัฒนาศักยภาพด้านเทคโนโลยี และฐานข้อมูลเพื่อเพิ่มประสิทธิภาพระบบประกันภัยของประเทศให้กับผู้มีส่วนได้ส่วนเสียทุกภาคส่วน
ทั้งนี้ ยุทธศาสตร์ดังกล่าวได้ถูกสะท้อนให้เข้าไปอยู่ในแผนพัฒนาการประกันภัย ฉบับที่ 3 (พ.ศ. 2559 – 2563) ซึ่งได้กําหนดเป้าหมายหลักที่ต้องการมุ่งเน้นให้ “ระบบประกันภัยไทยเติบโตอย่างยั่งยืนและได้รับความเชื่อถือไว้วางใจจากประชาชน” และได้กําหนดยุทธศาสตร์หลัก 4 ยุทธศาสตร์ ได้แก่
ยุทธศาสตร์ที่ 1: การเพิ่มศักยภาพอุตสาหกรรมประกันภัย ด้วยการนําระบบสารสนเทศเข้ามาใช้ลดต้นทุนการประกอบธุรกิจประกันภัยโดยการจัดตั้งศูนย์ Center of InsurTech ซึ่งเป็นศูนย์รวมข้อมูลกลางแลกเปลี่ยนความรู้เทคโนโลยีประกันภัยในการพัฒนาอุตสาหกรรมประกันภัย อีกทั้งได้ทําการยกระดับมาตรฐานการดําเนินการให้ธุรกิจมีการบริหารจัดการที่มีประสิทธิภาพและคัดกรองบุคลากรที่มีคุณภาพในเข้าเข้ามาดําเนินการธุรกิจประกันภัย อาทิ การกํากับธุรกิจประกันภัยตามระดับความเสี่ยง ระยะที่ 2 และการบริหารความเสี่ยงเชิงบูรณาการด้วย Own Risk and Solvency Assessment และการจัดทําแนวทางปฏิบัติด้านการบริหารความเสี่ยงด้านระบบสารสนเทศ เป็นต้น รวมทั้ง สํานักงาน คปภ. ยกระดับพฤติกรรมทางตลาดของคนกลางประกันภัยผ่านประกาศ คปภ. ว่าด้วยเรื่อง การเสนอขายกรมธรรม์ประกันภัย ให้ครอบคลุมทุกช่องทางการขายตั้งแต่ตัวแทน/นายหน้าประกันภัย ธนาคารพาณิชย์ เทเลเซลล์ และไปรษณีย์ ส่วนช่องทางออนไลน์ทางอิเล็กทรอนิกส์จะยึดตามประกาศเสนอขายผ่านช่องทางอิเล็กทรอนิกส์ ประกอบกับการจัดตั้งศูนย์ไกล่เกลี่ยข้อพิพาทด้านการประกันภัยเพื่อรองรับข้อพิพาทด้านประกันภัย อีกทางหนึ่ง
ยุทธศาสตร์ที่ 2: การเสริมสรางความรูและการเขาถึงการประกันภัย ด้วยการให้ความรู้เชิงรุกผ่านโครงการ OIC for Community และขยายช่องทางการเข้าถึงการประกันภัยของประชาชนด้วยการข่ายประกันภัยผ่านช่องทางอิเล็กทรอนิกส์ที่มีระบบการรักษาความปลอดภัยและมีการบริหารจัดการที่มีประสิทธิภาพแก่ประชาชน นอกจากนี้ยังพัฒนาผลิตภัณฑ์ประกันภัยที่สอดคล้องกับความต้องการและความเสี่ยง อาทิ ประกันภัยข้าวนาปี ประกันภัยลําไย และประกันอุบัติเหตุที่มีเบี้ยประกันภัยที่ผู้มีรายได้น้อยสามารถซื้อได้ โดยราคาเริ่มต้นอยู่ที่ 7 บาท เป็นต้น
ยุทธศาสตร์ที่ 3: การสร้างสภาพแวดล้อมที่เอื้อต่อการแข่งขัน ส่งเสริมการเชื่อมโยงตลาดประกันภัยในภูมิภาคอาเซียนผ่านการจัดทําหลักสูตรและความร่วมมือระหว่างประเทศซึ่ง สํานักงาน คปภ. ได้มีการลงนามความ ตกลง MOU กับ สาธารณรัฐแห่งสหภาพเมียนมา สปป. ลาว และกัมพูชา เป็นที่เรียบร้อยแล้ว และการจัดตั้งโครงการทดสอบนวัตกรรมที่นําเทคโนโลยีมาสนับสนุนการให้บริการสําหรับธุรกิจประกันภัย (Insurance Regulatory Sandbox) เพื่อเปิดโอกาสให้บริษัทประกันภัย นายหน้าประกันภัยนิติบุคคล หรือ FinTech Firms ที่ร่วมกับบริษัทประกันภัยหรือนายหน้าประกันภัยนิติบุคคล สามารถนํานวัตกรรมที่นําเทคโนโลยีมาใช้เพื่อช่วยเพิ่มประสิทธิภาพและ/หรือลดต้นทุนในการประกอบธุรกิจ มาทดลองประกอบธุรกรรมภายใต้ขอบเขตการกํากับดูแลของสํานักงาน คปภ.
ยุทธศาสตร์ที่ 4: การเสริมสร้างโครงสร้างพื้นฐานด้านการประกันภัย ด้วยการพัฒนาและยกระดับบุคลากรประกันภัยผ่านสถาบันวิทยาการประกันภัยระดับสูงซึ่งนอกจากจะจัดหลักสูตรอบรมแล้ว ทางสถาบันฯ จะมีโครงการให้ทุนวิจัยที่เกี่ยวข้องกับธุรกิจประกันภัยแก่ผู้ที่สนใจทั้งในและต่างประเทศซึ่งร่วมถึง ผู้เชี่ยวชาญที่อยู่ในกลุ่มประเทศ CLMV อีกด้วย และนอกจากนี้มีการจัดทําระบบฐานข้อมูลกลางด้านการประกันวินาศภัย (Insurance Bureau System)
ทั้งนี้ ผู้เข้าร่วมอบรมหลักสูตร ได้สอบถามถึงการกํากับดูแลตัวแทน/นายหน้า ซึ่งมีปริมาณมากกว่า 500,000 ราย ว่าสํานักงาน คปภ. มีการกํากับดูแลอย่างไรให้มีประสิทธิภาพและมีการคุ้มครองผู้บริโภคอย่างไร ซึ่งเลขาธิการ คปภ. ได้ให้ข้อมูลว่า ได้ให้ความสําคัญเรื่องนี้อย่างมาก สําหรับการกํากับดูแล นอกจากกํากับดูแลโดยตรงแล้ว ยังกํากับดูแลผ่านบริษัทประกันภัย รวมทั้งสมาคมประกันภัยที่เกี่ยวข้อง ซึ่งมีความร่วมมือกันอย่างใกล้ชิด นอกจากนี้มีการออกประกาศ คปภ. ว่าด้วยเรื่อง การเสนอขายกรมธรรม์ประกันภัยฯ เพื่อให้การกํากับดูแลเป็นไปด้วยความเรียบร้อย รวมทั้งได้แก้ไข พ.ร.บ. ประกันชีวิต/วินาศภัย ซึ่งผ่านความเห็นชอบจากที่ประชุมสภานิติบัญญัติแห่งชาติ แล้ว โดยมีเนื้อหาเกี่ยวกับการกํากับคนกลางประกันภัย โดยมีระดับการลงโทษจากเบาไปหาหนัก และสําหรับการคุ้มครองผู้บริโภค สํานักงาน คปภ. ได้มีการบูรณาการการทํางานร่วมกับทุกภาคส่วน โดยในส่วนของสํานักงาน คปภ. นอกจากจะมีการลงพื้นที่ให้ความรู้แก่ประชาชนในเชิงรุกแล้ว ยังมีศูนย์รับเรื่องร้องเรียนฯ สายด่วน คปภ. 1186 ทั้งยังมีการจัดตั้งศูนย์ไกล่เกลี่ยข้อพิพาทด้านการประกันภัยและมีอนุญาโตตุลาการคอยดูแลเรื่องดังกล่าว
ในตอนท้าย เลขาธิการ คปภ. ได้ย้ําว่าการพัฒนาธุรกิจประกันภัยควรมีการบูรณาการระหว่างหน่วยงานกํากับแลธุรกิจประกันภัยเพื่อให้การพัฒนาดังกล่าวมีรูปแบบที่เหมาะสมกับการดําเนินธุรกิจในภูมิภาคนั้นๆ และก่อให้เกิดประสิทธิผลสูงสุดแก่ผู้เอาประกันภัยและเศรษฐกิจร่วมกัน